**Brighton and Hove Albion FC** (celým názvom **Brighton and Hove Albion Football Club**) je profesionálny anglický futbalový klub sídliaci v meste Brighton. Domáce zápasy hrajú na štadióne Falmer. S kapacitou 31 800 miest je to 21. najväčší štadión v Anglicku.

História
--------

#### Založenie a prvé desaťročia (1901–1972)

Brighton & Hove Albion FC bol založený v roku 1901 a o 19 rokov neskôr, v roku 1920, boli vybraní do novej tretej divízie futbalovej ligy – predtým boli členmi Južnej ligy. V Južnej lige vyhrali svoju doteraz jedinú domácu trofej, FA Charity Shield (dnes FA Community Shield), o ktorú v tom čase bojovali šampióni Južnej ligy. Brighton je tak jediný klub v Anglicku, ktorý nikdy nevyhral Premier League alebo FA Cup ale vyhral Communnity Shield.[chýba zdroj]

Po prechode do regionalizovanej tretej divízie juh v roku 1921 zostali v tejto divízii až do sezóny 1957/1958, kedy vyhrali titul a zabezpečili si postup do druhej divízie v rovnakom čase, ako sa regionalizovaná severná a južná divízia deregionalizovala do tretej a štvrtej divízie pre sezónu 1958/1959. Albion si udržal svoj druhostupňový status až do zostupu v roku 1962, pričom v roku 1963 utrpel postupný zostup a prvýkrát sa spadol až do štvrtej ligy. V rokoch 1964–1965 vyhrali titul štvrtej divízie a zostali v tretej divízii až do roku 1972, keď si z druhého miesta zabezpečili postup späť do druhej ligy.

#### Presťahovanie sa na nový štadión a postup pod Hughtonom (2011–2017)

Falmer Stadium hostil svoj prvý ligový zápas v úvodný deň sezóny 2011 – 2012 proti Doncaster Rovers. Zápas sa skončil víťazstvom 2:1 pre Albion. 

V sezóne 2012/13 skončil Brighton na 4. mieste a prehral v semifinále Championship play-off proti Crystal Palace. Poyet bol suspendovaný ako tréner po kontroverzných vyjadreniach a komentároch v jeho pozápasovom rozhovore a neskôr bol nahradený Óscarom Garcíom. 

V posledný deň sezóny 2013/2014 Brighton porazil Nottingham Forest 2-1 s víťazným gólom v poslednej chvíli, ktorý strelil Leonard Ull a klub si zabezpečil 6. miesto. To znamenalo že si opäť zahral semifinále play-off o postup do Premier League. Po prehre s Derby County v semifinále Championship play-off tréner García odstúpil. Sami Hyypiä bol vymenovaný za trénera pre sezónu 2014-15, ale už po štyroch mesiacoch odstúpil pre zlé výsledky a nahradil ho Chris Hughton. 

V nasledujúcej sezóne Brighton mal opäť vyhliadky na postup do Premier League. Vyhral 21 zápasov v rade bez prehry. V posledný deň sezóny cestoval Brighton do Middlesbrough a potreboval vyhrať, aby si zabezpečil postup do Premier League, no remíza 1:1 znamenala 3. miesto a postup do play-off, kde porážka proti Sheffield Wednesday bola pre Brighton tretím prehraným semifinále play-off v Championship v štyroch sezónach.

Brighton začal sezónu 2016-17 18 zápasovou sériou bez prehry, vďaka čomu viac-menej celu sezónu trávil na vrchole ligovej tabuľky. Automatický postup do Premier League si klub zabezpečil 17. apríla 2017 po víťazstve 2:1 proti Wigan Athletic na domácej pôde. 

#### Návrat do Premier League a postup do Európy (2017–)

Prvá sezóna Brightonu v Premier League bola z veľkej časti úspešná, klub sa v sezóne niekoľkokrát dostal do hornej polovice tabuľky. Napriek tomu, že bol v januári jeden bod nad pásmom zostupu, víťazstvá nad Arsenalom a Manchestrom United v posledných mesiacoch sezóny klubu pomohli zabezpečiť si 15. miesto v tabuľke.

Klub prežil ťažkú ​​druhú sezónu v najvyššej divízii a tesne sa vyhol zostupu keď v lige skončil na 17. mieste. V FA Cupe sa Brighton dostal do semifinále prvýkrát od roku 1983 ale prehral 1:0 proti Manchestru City. Hughton bol po skončení sezóny prepustený kvôli zlým výsledkom.

Po Hughtonovom prepustení bol tréner Swansea Graham Potter vymenovaný za nového hlavného trénera so štvorročnou zmluvou.  Potter predĺžil zmluvu o ďalšie dva roky v novembri 2019. Od marca do júna 2020 bola sezóna prerušená z dôvodu pandémie COVID-19. Brighton skončil v prvých dvoch Potterových sezónach na 15. a 16. mieste.

V sezóne 2021/2022 sa klub umiestnil na deviatom mieste v Premier League, čo bolo v tej dobe pre Brighton najvyššie ako kedy v najvyššom anglickom futbale skončil, s rekordným počtom 51 bodov.  V septembri 2022 Potter opustil klub a stal sa hlavným trénerom Chelsea po prepustení Thomasa Tuchela.

18. septembra 2022 Brighton oznámil príchod Roberta De Zerbiho ako nového hlavného trénera klubu. Ligová sezóna bola prerušená kvôli Majstrovstvám sveta vo futbale v roku 2022, na ktorých štartoval stredopoliar Brightonu Alexis Mac Allister a asistoval vo finále pri víťazstve Argentíny. Klub sa mohol radovať, že mal vo svojom kádri majstra sveta. Brighton dosiahol svoje druhé semifinále FA Cupu za štyri sezóny, ale prehral na penalty proti Manchestru United po remíze 0:0.

21. mája 2023 sa Brighton po prvý raz vo svojej histórii kvalifikoval do európskeho futbalu'víťazstvom 3:1 nad Southamptonom. Ostávalo už len zistiť či sa v ďalšej sezóne predstaví v Európskej lige UEFA alebo Európskej konferenčnej lige UEFA  O tri dni neskôr, po remíze 1:1 s Manchestrom City, si Brighton postup do skupinovej fázy Európskej ligy UEFA 2023-24.  Brighton ukončil sezónu s rekordným počtom 62 bodov a novým rekordným umiestnením v tabuľke – šiestym miestom.

Aktuálna súpiska
----------------

*Aktuálne k dátumu: 1. február 2022*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| # |  | Pozícia | Hráč |
| --- | --- | --- | --- |
| 1 | Španielsko | B | Robert Sánchez |
| 2 | Anglicko | O | Tariq Lamptey |
| 3 | Španielsko | O | Marc Cucurella |
| 4 | Anglicko | O | Adam Webster |
| 5 | Anglicko | O | Lewis Dunk  |
| 8 | Mali | Z | Yves Bissouma |
| 9 | Francúzsko | Z | Neal Maupay |
| 10 | Argentína | Z | Alexis Mac Allister |
| 11 | Belgicko | Ú | Leandro Trossard |
| 12 | Zambia | Z | Enock Mwepu |

 |  | 

| # |  | Pozícia | Hráč |
| --- | --- | --- | --- |
| 13 | Nemecko | Z | Pascal Groß |
| 14 | Anglicko | Z | Adam Lallana |
| 15 | Poľsko | Z | Jakub Moder |
| 17 | Kolumbia | Z | Steven Alzate |
| 18 | Anglicko | Ú | Danny Welbeck |
| 20 | Anglicko | O | Solly March |
| 23 | Anglicko | B | Jason Steele |
| 24 | Írsko | O | Shane Duffy |
| 25 | Ekvádor | Z | Moisés Caicedo |
| 34 | Holandsko | O | Joël Veltman |

 |

*Legenda: B – Brankár, O – Obranca, Z – Záložník, Ú – Útočník*

Realizačný tím
--------------

*Aktuálne k dátumu: 15. jún 2023*[chýba zdroj]

| Pozícia | Meno |
| --- | --- |
| Hlavný tréner | Taliansko  Roberto de Zebri |
| Asistent hlavného trénera | Taliansko  Andrea Maldera |
| Tréner prvého tímu | Anglicko  Andrew Crofts |

Tituly
------

* **FA Community Shield (1x)**, 1910

Referencie
----------

1. ↑   *Brighton:CEO Paul Barber says little room for stadium expansion* [online].. Dostupné online. (anglický)
2. ↑  Brighton & Hove Albion Archivované 14 júl 2011 na Wayback Machine *Talk Football*. Retrieved 9 August 2011
3. ↑   *Brighton & Hove Albion suspend manager Gus Poyet for an alleged breach of contract* [online]. www.telegraph.co.uk, [cit. 2023-06-15]. Dostupné online.
4. ↑   Brighton & Hove Albion 2-1 Wigan Athletic. *BBC Sport*. Dostupné online [cit. 2023-06-15]. (po anglicky)
5. ↑   *Chris Hughton sacked by Brighton after four-and-a-half years as manager* [online]. Sky Sports, [cit. 2023-06-15]. Dostupné online. (po anglicky)
6. ↑   Potter appointed new Brighton manager. *BBC Sport*. Dostupné online [cit. 2023-06-15]. (po anglicky)
7. ↑   Brighton extend Potter contract to 2025. *BBC Sport*. Dostupné online [cit. 2023-06-15]. (po anglicky)
8. ↑  SAYS, Elaine Evans. *Safe as houses – Brighton and Hove Albion can prepare for record-breaking fifth consecutive Premier League season* [online]. 2021-05-10, [cit. 2023-06-15]. Dostupné online. (po anglicky)
9. ↑   *Albion secure ninth spot with final day win over West Ham* [online]. www.brightonandhovealbion.com, [cit. 2023-06-15]. Dostupné online. (po anglicky)
10. ↑  HYTNER, David. Chelsea confirm Graham Potter as new manager after deal struck with Brighton. *The Guardian*, 2022-09-08. Dostupné online [cit. 2023-06-15]. ISSN 0261-3077. (po anglicky)
11. ↑   *Roberto De Zerbi confirmed as new Albion head coach* [online]. www.brightonandhovealbion.com, [cit. 2023-06-15]. Dostupné online. (po anglicky)
12. ↑  BURT, Jason; BAGCHI, Rob. Solly March misses as Brighton lose FA Cup semi-final on penalties to Manchester United. *The Telegraph*, 2023-04-23. Dostupné online [cit. 2023-06-15]. ISSN 0307-1235. (po anglicky)
13. ↑   Ferguson hits double as Brighton seal European spot. *BBC Sport*. Dostupné online [cit. 2023-06-15]. (po anglicky)
14. ↑   Brighton draw with Man City to seal Europa League spot. *BBC Sport*. Dostupné online [cit. 2023-06-15]. (po anglicky)
15. ↑   *First Team Coaching Staff* [online].. Dostupné online. (anglický)

Iné projekty
------------

Commons
* Spolupracuj na Commons Commons ponúka multimediálne súbory na tému **Brighton & Hove Albion FC**

Externé odkazy
--------------

* Oficiálna stránka

| * z
* d
* u
Najvyššia futbalová súťaž v Anglicku |
| --- |
| Kluby v sezóne 2023/24 | Arsenal FC • Aston Villa FC • AFC Bournemouth • Brentford FC • Brighton & Hove Albion FC • Burnley FC • Chelsea FC • Crystal Palace FC • Everton FC • Fulham FC • Liverpool FC • Luton Town FC • Manchester City FC • Manchester United FC • Newcastle United FC • Nottingham Forest FC • Sheffield United FC • Tottenham Hotspur FC • West Ham United FC • Wolverhampton Wanderers FC |
| Sezóny | 
* 1992/93
* 1993/94
* 1994/95
* 1995/96
* 1996/97
* 1997/98
* 1998/99
* 1999/00
* 2000/01
* 2001/02
* 2002/03
* 2003/04
* 2004/05
* 2005/06
* 2006/07
* 2007/08
* 2008/09
* 2009/10
* 2010/11
* 2011/12
* 2012/13
* 2013/14
* 2014/15
* 2015/16
* 2016/17
* 2017/18
* 2018/19
* 2019/20
* 2020/21
* 2021/22
* 2022/23
* 2023/24
* 2024/25

 |